Soektog na vermiste man en kind in kanaal opgeskort | Maroela Media
Stad Kaapstad se brandweer (Foto: ANA)
Die soektog na 'n kind wat in 'n kanaal geval en 'n man wat haar probeer red het, is Donderdagmiddag opgeskort weens weersomstandighede.
Jermaine Carelse woordvoerder van die brandweer en reddingsdienste in Kaapstad, het gesê die brandweer is omstreeks 13:20 ontbied na 'n voorval waar 'n kind in 'n kanaal naby 8ste Laan, Belgravia Estate in Hazendal, geval het.
"Brandweerspanne van Ottery en Epping en duikers van Roelandstraat-brandweer is na die toneel ontbied. Inwoners het aan die bevelvoerder gesê 'n man het ook in die kanaal gespring om die kind te help."
Die beamptes is oral in die gebied ontplooi. 'n Dobber, wat in die kanaal gegooi is om 'n moontlike uitgangspunt te bepaal, het by Koodoo- en Hickoryweg opgekom.